ಗದಗ ಜಿಲ್ಲೆಯ ಶಿರಹಟ್ಟಿ ಬಳಿಯ ವರವಿ ಕ್ರಾಸ್ ಬಳಿ ಚಕ್ಕಡಿಗೆ ಮೋಟಾರ್ ಬೈಕ್ ಡಿಕ್ಕಿ :ಇಬ್ಬರ ಸಾವು. ಗದಗ,ಸೆ.22ಹಿ.ಸ: ಬೈಕ್ ಸವಾರರು ಎತ್ತಿನ ಚಕ್ಕಡಿಗೆ ಹಿಂಬದಿ ಡಿಕ್ಕಿಹೊಡೆದ ಪರಿಣಾಮವಾಗಿ ಬೈಕ್ ಸವಾರರಿಬ್ಬರು ಸಾವನ್ನಪ್ಪಿದ ಘಟನೆ ಗದಗ ಜಿಲ್ಲೆಯ ಶಿರಹಟ್ಟಿ ಬಳಿಯ ವರವಿ ಕ್ರಾಸ್ ಬಳಿ ಮಂಗಳವಾರ ಸ೦ಭವಿಸಿದೆ. ಪರಶುರಾಮ ಉಪ್ಪಾರ೨೫, ಆಸಿಮ್ ಸಾಬ್ ಸುಂಕದ ೨೬ ಮೃತ ಬೈಕ್ ಸವಾರರಾಗಿದ್ದಾರೆ. ಮೃತರು ಲಕ್ಷ್ಮೇಶ್ವರ ತಾಲೂಕಿನ ಬಟ್ಟೂರು ಗ್ರಾಮದ ನಿವಾಸಿಗಳೆಂದು ಗುರುತಿಸಲಾಗಿದೆ. ವೇಗವಾಗಿ ಬಂದ ಬೈಕ್ ಸವಾರರು ಕ್ರಾಸ್ ನಲ್ಲಿ ಚಕ್ಕಡಿ ಡಿಕ್ಕಿಹೊಡಿದಿದ್ದಾರೆ. ಸ್ಥಳಕ್ಕೆ ಶಿರಹಟ್ಟಿ ಪೊಲೀಸರು ಭೇಟಿ ಪರಿಶೀಲನೆ ನಡೆಸಿದರು. ಗದಗ ಜಿಲ್ಲೆಯ ಶಿರಹಟ್ಟಿ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ. ಹಿಂದುಸ್ತಾನ ಸಮಾಚಾರಶ.ಕು ಎಂ ವೈ ಎಂ.ಎಸ್.